Svegssjön

Svegssjön er en innsjø i Härjedalen i Sverige. Den har navn etter den nærliggende byen Sveg. Svegssjön er en kraftverksdam som oppsto da Ljusnan, Veman og Härjeån ble oppdemt i 1975. Innsjøen har et areal på ca. 60 km² og høyden varierer mellom 358 og 369 meter over havet.

Det finnes to kraftverk i direkte tilslutning til sjøen. Det største anlegget, som omfatter selve Svegdammen, ligger i nærheten av Sveg. Det mindre kraftverket, som ble bygget allerede i 1919, ligger ved Kvarnforsen i Härjeån, der denne munner ut i Svegssjön. Anlegget ble bygd om i 1966 og 2006, og eies av Härjeåns Kraft AB.

Eksterne lenker 
 Härjeåns Kraft AB

Innsjøer i Härjedalen
Reservoarer i Sverige
Ljusnans vassdragsområde